McDonald’s Florensiya hukumatidan 18 mln yevro tovon puli talab qildi

McDonald’s Florensiya mahalliy hukumatidan kompaniyaga shaharning tarixiy qismi, Sobor maydonida restoran ochishni taqiqlagani uchun, 18 million yevro tovon puli talab qilmoqchi, deb yozadi “RBK”.

McDonald’sning Santa-Mariya del Fyore sobori qarshisida restoran qurish haqidagi so‘roviga Florensiya meri iyun oyida rad javobi bergan edi. Tarixiy inshoot asralishini nazorat qiluvchi Maxsus texnik kengash ushbu qarorni tasdiqladi.
Mahalliy standartlarga mos kelish uchun o‘z so‘rovini o‘zgartirgan McDonald’s endi tovon puli talab qilmoqda. Kompaniyadagilar o‘zlarini diskriminatsiyaga uchragan deb hisoblab, 17,8 million yevro so‘ramoqda. McDonald’s fikricha, agar so‘rovi bloklanmaganida keyingi 18 yil ichida aynan shuncha pul ishlab topgan bo‘lardi.